CELEX: 62011CB0540
Language: el
Date: 2012-09-19 00:00:00
Title: Υπόθεση C-540/11: Διάταξη του Δικαστηρίου (έκτο τμήμα) της 19ης Σεπτεμβρίου 2012 [αίτηση του Tribunal de première instance de Bruxelles (Βέλγιο) για την έκδοση προδικαστικής αποφάσεως] — Daniel Levy, Carine Sebbag κατά État belge (Ελεύθερη κυκλοφορία των κεφαλαίων — Άμεση φορολογία — Φορολογία των μερισμάτων — Διμερής σύμβαση για την αποφυγή της διπλής φορολογίας — Μεταγενέστερη τροποποίηση, εκ μέρους ενός των συμβαλλομένων στη σύμβαση κρατών, της εθνικής του νομοθεσίας έχουσα ως αποτέλεσμα την επανεισαγωγή της διπλής φορολογίας — Υποχρεώσεις των κρατών μελών δυνάμει των άρθρων 10 ΕΚ και 293 ΕΚ)

6.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 101/3
            
         Διάταξη του Δικαστηρίου (έκτο τμήμα) της 19ης Σεπτεμβρίου 2012 [αίτηση του Tribunal de première instance de Bruxelles (Βέλγιο) για την έκδοση προδικαστικής αποφάσεως] — Daniel Levy, Carine Sebbag κατά État belge
   (Υπόθεση C-540/11) (1)
   
   (Ελεύθερη κυκλοφορία των κεφαλαίων - Άμεση φορολογία - Φορολογία των μερισμάτων - Διμερής σύμβαση για την αποφυγή της διπλής φορολογίας - Μεταγενέστερη τροποποίηση, εκ μέρους ενός των συμβαλλομένων στη σύμβαση κρατών, της εθνικής του νομοθεσίας έχουσα ως αποτέλεσμα την επανεισαγωγή της διπλής φορολογίας - Υποχρεώσεις των κρατών μελών δυνάμει των άρθρων 10 ΕΚ και 293 ΕΚ)
   2013/C 101/05
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de première instance de Bruxelles
   
      Διάδικοι στην υπόθεση της κύριας δίκης
   
   
      Προσφεύγοντες: Daniel Levy, Carine Sebbag
   
      Καθού: État belge
   
      Αντικείμενο
   
   Αίτηση προδικαστικής αποφάσεως — Tribunal de première instance de Bruxelles — Ερμηνεία των άρθρων 10, 57, παράγραφος 2, και 293 της Συνθήκης ΕΚ — Εγκυρότητα εθνικής ρυθμίσεως που επιτρέπει τη διπλή φορολογία παρά την ύπαρξη διμερούς συμβάσεως αποφυγής της διπλής φορολογίας — Εθνική νομοθετική τροποποίηση μεταγενέστερη της συμβάσεως — Αμφισβήτηση κεκτημένου δικαιώματος — Εμπόδιο στην ελεύθερη κυκλοφορία των κεφαλαίων
   
      Διατακτικό
   
   Στον βαθμό που το κοινοτικό δίκαιο, όπως ίσχυε κατά τον χρόνο των πραγματικών περιστατικών της υποθέσεως της κύριας δίκης, δεν ορίζει γενικά κριτήρια για την κατανομή των αρμοδιοτήτων μεταξύ των κρατών μελών προκειμένου για την κατάργηση των διπλών φορολογήσεων εντός της Ευρωπαϊκής Κοινότητας, το άρθρο 56 ΕΚ, σε συνδυασμό με τα άρθρα 10 ΕΚ και 293 ΕΚ, έχει την έννοια ότι δεν αντίκειται σε αυτό μια κατάσταση στην οποία το κράτος μέλος, το οποίο έχει δεσμευθεί, με διμερή σύμβαση για την αποφυγή της διπλής φορολογίας, να θεσπίσει ένα μηχανισμό για την κατάργηση της διπλής φορολογίας των μερισμάτων, καταργεί στη συνέχεια τον μηχανισμό αυτόν τροποποιώντας τη νομοθεσία του με αποτέλεσμα την επανεισαγωγή της διπλής φορολογίας.
   
      (1)  ΕΕ C 25 της 28.1.2012.